ร้านอาหารไทย-เวียดนาม ตั้งอยู่บนชั้น 3 ฝั่งธนาคารกสิกรไทย สังเกตุง่ายๆจะมีป้ายนวดของร้านนวดให้เดินเลยเข้าไปร้านอยู่สุดทาง เข้าไปในร้านบรรยากาศอบอุ่น เปิดเพลงไทยสมัยคุณพ่อคุณแม่ ฟังสบายๆ แอร์เย็นๆ เมนูอาหารมีให้เลือกหลากหลายค่ะ โดยวันนี้สั่งเป็นกับข้าวนะคะแต่ดูเมนูแล้วอาหารจานเดียวก็น่าทานไม่แพ้กันค่ะ

-เอ็นข้อไก่ทอด ฿100 เป็นเมนูโปรดที่พี่ชายมักสั่งคะ โดยร้านนี้เอ็นข้อไก่ชิ้นใหญ่ กรอบกรุบกรับ ไม่แข็งแห้งเหมือนบางร้าน ทานกับซอสพริก อร่อยค่ะ

-ยำถั่วพู ฿120 ร้านนี้ให้เครื่องมาเต็มๆ ถั่วพูน้อยไปหน่อยค่ะ รสชาติก็กยมกล่อมเปรี้ยว เค็ม หวาน อร่อยพอดีๆค่ะ

-ไข่เจียวโบราณ ฿60 เป็นไข่เจียวและมีเครื่องพวกหัวหอมซอยและอื่นๆ แต่ทอดมันไปนิดค่ะ

-ไก่ผัดเม็ดมะม่วง ฿120 รสชาติดี เข้มข้น มีกลิ่นน้ำพริกเผาด้วย หอมดีค่ะ ไก่ทอดก่อนแล้วค่อยเอามาผัด จานนี้อร่อยดีค่ะ

-แกงเลียงกุ้งสด ฿140 กุ้งเยอะ เห็ดแยะมากกกกค่ะ น้ำซุปก็หอมดี ซดคล่องคอ มาเป็นหม้อไฟเลยค่ะ 

-แกงส้มชะอมกุ้ง ฿140 กุ้งเยอะ ไข่ชะอมแยะ รสชาติเข้มข้น เปรี้ยวนำไปนิดนึงนะคะแต่รวมๆก็อร่อยใช้ได้ค่ะ อาจจะต้องทานกับข้าวสวยเยอะนิดนึงนะคะ รสชาติจะพอดี

-ข้าวหอมมะลิ ฿12 มาในถ้วยปิดฝามาหอมๆค่ะ

โดยรวมแล้วรสชาติดี ราคาไม่แพง ปริมาณเยอะใช้ได้ค่ะ พนักงานบริการดี อาหารมาเร็ว เพลงเพราะค่ะ